SET สัปดาห์หน้า “รีบาวด์” จับตาตัวเลข GDP ไทย 15 พ.ค.นี้
สัปดาห์ที่ผ่านมาตลาดหุ้นไทยค่อนข้าง Underperform ตลาดภูมิภาค แม้ภาพรวมผลประกอบการบริษัทจดทะเบียนในกลุ่มภาคการผลิตงวดไตรมาส 1/60 จะออกมาค่อนข้างดีกว่าที่ตลาดคาด แต่ผลประกอบการของบริษัทจดทะเบียนขนาดกลาง-เล็ก และหุ้น IPO ใหม่ๆ ที่เพิ่มเข้าตลาดที่ค่อนข้างน่าผิดหวัง เป็นผลกระทบเชิงลบทำให้เกิดแรงขายหุ้นกลุ่มนี้ต่อเนื่อง
14 พ.ค. 2560

Weekly outlook: “ลุ้นรีบาวด์” แนวต้าน 1562/1566 จุด แนวรับ 1537/1528 จุด
บล.โนมูระ พัฒนสิน ระบุในบทวิเคราะห์ว่า สัปดาห์ที่ผ่านมาตลาดหุ้นไทยค่อนข้าง Underperform ตลาดภูมิภาค แม้ภาพรวมผลประกอบการบริษัทจดทะเบียนในกลุ่มภาคการผลิตงวดไตรมาส 1/60 จะออกมาค่อนข้างดีกว่าที่ตลาดคาด แต่ผลประกอบการของบริษัทจดทะเบียนขนาดกลาง-เล็ก และหุ้น IPO ใหม่ๆ ที่เพิ่มเข้าตลาดที่ค่อนข้างน่าผิดหวัง เป็นผลกระทบเชิงลบทำให้เกิดแรงขายหุ้นกลุ่มนี้ต่อเนื่อง
ขณะที่ผลประกอบการโค้งสุดท้ายจะสิ้นสุดเช้าวันอาคารที่ 16 พ.ค.นี้ กอรปกับราคาหุ้นส่วนใหญ่ลงมาซึมซับไปแล้วค่อนข้างมาก ขณะที่แนวโน้มการรายงาน GDP ไตรมาส1/60 ของไทย วันที่15 พ.ค.นี้ Nomura คาด 3.1% เทียบช่วงเดียวกันของปีก่อน และทั้งปีที่ 3.4% สะท้อนภาพการคาดการณ์ปัจจัยพื้นฐานของเศรษฐกิจไทยที่จะดีขึ้นเป็นลำดับตลอดทั้งปี นักลงทุนคงต้องตามติดตัวเลขการรายงานดังกล่าว กรณีดีกว่าคาดจะเป็นปัจจัยฟื้นความเชื่อมั่นของตลาดให้ดีขึ้นต่อเนื่อง
นอกจากนี้ สัญญาณ Fund Flow ที่ไหลเข้าไทย 4 วันทำการล่าสุดรวมกว่า 4,096 พันล้านบาท หลังจากที่ทยอยไหลเข้าตลาดตราสารหนี้ และตลาดฟิวเจอร์ไทย ในช่วงก่อนหน้านี้รวมถึงการไหลเข้าสู่ตลาดหุ้นเอเซียต่อเนื่อ 14 ใน 15 วันทำการล่าสุดรวมกว่า 6.28 พันล้านเหรียญ สะท้อนภาพกระแสเงินต่างชาติในเอเซียเชิงบวก
ขณะที่ภาพของราคาน้ำมันที่กำลังฟื้นตัวเก็งผลการประชุมของ OPEC 25 พ.ค.นี้ ต่อการขยายระยะเวลาการคุมกำลังการผลิตของกลุ่มจะหนุนราคาน้ำมันดิบ BRENT ในตลาดล่วงหน้ามีโอกาสฟื้นตัวต่อสู่ 52.5-55 เหรียญฯต่อบาร์เรล ดังนั้นตลาดสัปดาห์นี้น่าจะเริ่มฟื้นตัวในกรอบแนวต้าน 1,562/1,566 จุด และแนวรับ 1,537/1,528 จุด
&lt;&lt;&lt;คลิกเพื่อดูรายละเอียด&gt;&gt;&gt;